VIDEO Gică Hagi, verdict despre Ianis Hagi după România - Columbia
Tricolorii i-au înfruntat pe columbieni pe "Civitas Metropolitano" din Madrid, într-un joc de pregătire disputat cu trei luni înainte de startul Campionatului European din 2024, găzduit de Germania și transmis de PRO TV, Pro Arena și VOYO.
Gică Hagi, verdict despre Ianis Hagi după România - Columbia
Ianis Hagi a fost introdus de selecționerul Edward Iordănescu în minutul 56 al confruntării cu Columbia, înlocuindu-l pe Valentin Mihăilă. Fotbalistul a reușit să-și treacă numele pe tabela de marcaj în minutul 84.
Gică Hagi a vorbit despre evoluția fiului său și a ținut să evidențieze că lui Ianis "îi merge bine" și că a fost decisiv pentru tricolori alături de Dennis Man, winger-ul de la Parma care traversează o formă de vis în echipamentul italienilor.
"A intrat foarte bine. A făcut-o cum o face din 2021. El și cu Man sunt jucători decisivi la națională. Dacă nu mă înșel vizavi de statistică. Își face treaba, vine cu drag la echipa națională. Mă bucur că îi merge bine. Să o țină tot așa.
Am și eu un băiat și sunt fericit că practică fotbal, a ajuns la un anumit nivel foarte bun și de aceea am și mers la Madrid să văd meciul", a spus Gică Hagi.
Columbia - România s-a încheiat 3-2
Columbia a dominat meciul şi a deschis scorul încă din minutul 5, prin Jhon Cordoba, care a înscris cu o lovitură de cap. În minutul 36, Stanciu şi Marius Marin s-au încurcat şi după o pasă cu călcâiul, iar Jhon Arias a marcat pentru 2-0.
Horaţiu Moldovan a intervenit excelent în minutele 52 şi 66, dar portarul tricolorilor nu a mai avut ce face la şutul lui Yaser Asprilla, din minutul 80.
Pe final, românii au făcut pressing în preajma careului advers, iar Ianis Hagi a recuperat mingea şi a înscris primul gol pentru elevii lui Edi Iordănescu. Tricolorii au mai înscris odată, în minutul 90+4, când Man a pasat şi Florin Tănase a redus din diferenţă.
Urmăriți SPORT.RO și pe Google News